ร้านอาหารไดกง ถ้ามาทานตอนกลางคืนจะหาเจอได้ไม่ยากค่ะ ร้านจะมีโคมญี่ปุ่นประดับอยู่หน้าร้าน แบ่งออกเป็น 2 โซน คือ indoor มีแอร์ กับ outdoor ข้างนอก 

วันที่ไปคนก็เยอะพอสมควร ประทับใจเรื่องการบริการค่ะ พนักงานมารยาทดี ดูแลเอาใจใส่ดีใช้ได้เลย แต่อาหารจะค่อนข้างรอนาน โดนเฉพาะถ้าสั่งปลาดิบ

• บรรยากาศร้าน
เป็นแบบสไตล์เรียบง่ายค่ะ ไม่ได้หรูหรา ร้านกว้างพอสมควรเลย มีครัวสำหรับอาหารจานร้อนอยู่ด้านหลัง

• ราคา
อยู่ในเรทปานกลาง ไม่แพงๆ แต่บางอย่างก็ไม่ถูก

ตอนที่ไปทาน กระหน่ำสั่งค่ะเนื่องจากหิวจัด55555อะไรมาเสริฟก็ฟาดทันที ไม่ได้ถ่ายรูปไว้เลย

อาหารที่สั่ง 
• ยำสาหร่าย : รสชาติโอเคค่ะ ให้เยอะ
• แซลมอนซาซิมิ : วันที่ไปทานปลาไม่สดค่ะ สีชมพูอ่อน เนื้อกำลังเป็นเยลลี่ ราคา 195 บาท????
• เกี้ยวซ่า : แข็ง....รสชาติเฉยๆ 
• ข้าวแกงกะหรี่เทมปุระ : จานนี้ใช้ได้ อร่อยดีค่ะ
• แคลิฟอเนียโรล : ให้เยอะ ทานไม่หมดต้องเอากลับ รสชาติใช้ได้ค่ะ
• เทมปุระ : ชอบจานนี้มาก อร่อยยย
• สเต็กปลาดอรี่ : แฉะ..........

วาซาบิที่นี่แรงสมคำร่ำลือจริงๆค่ะ เด็ดมาก
รู้สึกผิดหวังกับแซลมอน..???? แต่เทมปุระอร่อย พออภัยได้ค่ะ


